આ રીતે જાન્યુઆરી, 2011માં 4 લોકોની ટીમે મળીને EasilyDoની શરૂઆત કરી. પરંતુ આજે તેમની કંપનીમાં 25થી વધારે લોકો કામ કરે છે, જે એકબીજાથી માત્ર સારી રીતે પરિચિત જ નથી, બલકે પોતાના કામ બાબતે તેમનામાં ઉત્સાહ અને જુસ્સો છે. હેતલને વિશ્વાસ છે કે તેમના મોટા ભાગના ગ્રાહકો એવા છે, જે સ્માર્ટફોનનો ઉપયોગ કરે છે અને તેઓ ઈ-મેઈલ, કેલેન્ડર, કોન્ટેક્ટ અને અન્ય સોશિયલ નેટવર્ક સાઇટ સાથે જોડાયેલા છે. આજના દોરમાં દરેક બાબત માટે એપ બજારમાં હાજર છે, ત્યારે એક વ્યક્તિ કેટલી એપ પોતાના ફોનમાં ડાઉનલોડ કરી શકે. દાખલા તરીકે કોઈને હવાઈ સફર કરવી છે અને તે એરલાઇન્સ સાથે જોડાયેલી જાણકારી માટે તેની એપ પોતાના ફોનમાં ડાઉનલોડ કરવા માગતા નથી તો એ એપને ડાઉનલોડ કર્યા વિના 'EasilyDo' દ્વારા જ તમામ માહિતી મેળવી શકે છે.